Колко месо трябва да давам на детето?
 Месото е основният източник на лесно усвоимо желязо и основен източник на белтъчини. В него се съдържат важни минерали (калий, калций, магнезий, натрий), микроелементи (мед, цинк, фосфор, желязо) и витамини (В1, В2, В6, В12, РР, фолиева киселина).   Това го прави задължителна част от храната на детето.  В същото време не бива да се прекалява с него . 
В началото на захранването на детето месото се дава през ден.  В деня без месо се дава жълтък от яйце.  След навършване на една година детето може да приема месо до 5 пъти в седмицата.
Количеството на месото също трябва да бъде контролирано – при захранването препоръчителната доза месо е около 20 гр. на ден.   В периода между осем и дванадесет месеца, месото се увеличава до 40 грама на ден и за възрастта от дванадесет до осемнадесет месеца препоръчителното дневно количество се качва до 45-50 грама на ден.  
При по-големите деца, на възраст между осемнадесет месеца и три години месната порция трябва да е около 55 до 60 грама месо.   Големите деца, над три години ядат около 70 грама месо на ден.


